Suchinthana/ta-wikipedia huggingface dataset:
காட்டூன் பீபி

காட்டூன் பீபி (Khatoon Bibi)  பாக்கித்தான் நாட்டின் சுவாபி மாவட்டம் கோகாட்டியின் காரிப் அபாத் பகுதியைச் சேர்ந்த ஓர் அரசியல்வாதியாவார்.  பாக்கித்தான் தெகுரீக்கே இன்சாபு கட்சியின் உறுப்பினராக இவர் பாக்கித்தான் அரசியலில் ஈடுபட்டார்.  

தற்போது கைபர் பக்துன்க்வா சட்டமன்றத் தொகுதியிலிருந்து தேர்ந்தெடுக்கப்பட்டு சட்டமன்ற உறுப்பினராக பணியாற்றி வருகிறார்.  சுகாதாரத் துறையில் நாடாளுமன்ற செயலாளராகவும் பணியாற்றி வருகிறார்.

அரசியல் வாழ்க்கை 
2013 ஆம் ஆண்டு பாக்கித்தான் பொதுத் தேர்தலில் பெண்களுக்கு ஒதுக்கப்பட்ட இடத்திற்கான பெண்கள் தனித்தொகுதி எண் -21 தொகுதியில் இருந்து பாக்கித்தான் அவாமி இயம்கூரி இத்தேகாத் கட்சியின் சார்பாக போட்டியிட்டார். (பின்னர் பாக்கித்தான் தெகுரீக்கே இன்சாபு கட்சியுடன் இது இணைக்கப்பட்டது) இட்தொகுதியில் வெற்றி பெற்றதை முன்னிட்டு இவர் கைபர் பக்துன்க்வா சட்டமன்ற உறுப்பினராக தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
பாகிஸ்தான் அரசியல்வாதிகள்
பாக்கித்தானியப் பெண்கள்
மலேசிய ஆட்சியாளர்களின் பேரவை

மலேசிய ஆட்சியாளர்களின் பேரவை (ஆங்கிலம்: Conference of Rulers; மலாய்: Majlis Raja-Raja) என்பது மலேசிய மாநிலங்களின் ஒன்பது மலாய் ஆட்சியாளர்களையும்; மற்ற நான்கு மாநிலங்களின் ஆளுநர்களையும் (யாங் டி பெர்துவா நெகிரி) உள்ளடக்கிய ஒரு பேரவை ஆகும். மலேசிய அரசியலமைப்பு 38-ஆவது அட்டவணையின் கீழ் அதிகாரப்பூர்வமாக நிறுவப்பட்டது.

மலேசிய அரசர் (யாங் டி பெர்துவான் அகோங்); மற்றும் மலேசிய துணைப் பேரரசர் ஆகியோரைத் தேர்வு செய்வது இந்தப் பேரவையின் முக்கிய பொறுப்பு: ஆகும். ஒவ்வோர் ஐந்து ஆண்டுகளுக்கும் ஒரு முறை இந்தப் பேரவை கூடுவது வழக்கம். இருப்பினும் இறப்பு, பதவி துறப்பு அல்லது பதவியில் இருந்து நீக்கம் போன்ற காரணங்களினால் பேரரசர்; துணைப் பேரரசர் பதவிகள் காலியாகும்போதும் இந்தப் பேரவை கூடும்.

பொது

மலேசிய அரசர் மற்றும் மலேசிய துணைப் பேரரசர் ஆகியோரைத் தேர்வு செய்வதில் இந்தப் பேரவையின் நிலைப்பாடு தனித்துவமானது. எனினும், மலேசிய அரசியலமைப்பு மற்றும் அரசியலமைப்பு தொடர்பான வேறு சில கொள்கைகளை திருத்தி மாற்றம் செய்வதிலும் இந்தப் பேரவிற்கு பங்கு உள்ளது.

குறிப்பாக, பூர்வீக பூமிபுத்ராவின் சிறப்புச் சலுகைகள்; (மலேசிய அரசியலமைப்பு 153-ஆவது பிரிவு-ஐ பார்க்கவும்), மலாய் மொழியின் தகுதி; மற்றும் அத்தகைய சிறப்புத் தகுதிகளை நிலைநிறுத்தி உறுதி செய்வதில் மலேசிய ஆட்சியாளர்களின் பேரவைக்கு பங்கு உண்டு.

பங்களிப்பு

மலேசிய ஆட்சியாளர்களின் முதல் பேரவை 1948 ஆகஸ்டு 31-ஆம் தேதி கூட்டப்பட்டது. பிரித்தானியர்கள் மலாயா கூட்டமைப்பு எனும் முதல் அமைப்பை மலாயாவில் நிறுவிய 1948-ஆம் ஆண்டில் ஒன்பது மலாய் மாநிலங்களின் ஆட்சியாளர்களும் கலந்து கொண்டனர். அப்போது அந்தப் பேரவை அரசியலமைப்பின் கீழ் முதமுறையாக அதிகாரப்பூர்வமான  நிறுவப்பட்டது. அதன் பின்னர் மலாயா சுதந்திரம் அடைந்த பிறகும் ஆட்சியாளர்களின் மாநாடு தொடர்ந்து செயல்பட்டு வருகிறது.

மலாய் மாநிலங்களான நெகிரி செம்பிலான், சிலாங்கூர், பெர்லிஸ், திராங்கானு, கெடா கிளாந்தான், பகாங், ஜொகூர் மற்றும் பேராக் ஆகிய மாநிலங்களின் ஆட்சி]]யாளர்கள் மட்டுமே மலேசிய அரசர் தேர்தலில் பங்கேற்கவும், வேட்பாளர்களாக நிற்கவும் அனுமதிக்கப்படுகிறார்கள்.

முக்கியமான முடிவுகள்

மலேசிய அரசர் அல்லது மலேசிய துணைப் பேரரசர் தேர்வு தொடர்பான விசயங்கள்; இசுலாம் தொடர்பான விசயங்கள்; ஆகியவற்றில் மலாய் ஆட்சியாளர்கள் முடிவு செய்யும் போது, மற்ற பினாங்கு, மலாக்கா, சபா சரவாக் மாநிலங்களின் ஆளுநர்கள் பங்கேற்பதில்லை

மாநாட்டுக் கூட்டங்களில் கலந்துகொள்ளும் போது, ஒவ்வோர் ஆட்சியாளரும் அல்லது மாநில ஆளுநரும் அவர்களின் மாநிலத்தின் மந்திரி பெசார் அல்லது முதலமைச்சர்களுடன் வருவார்கள். மலேசிய அரசர் கலந்துகொள்ளும் போது, அவருடன் பிரதமரும் உடன் வருவார். மாநாட்டின் ஒவ்வொரு கூட்டத்திற்கும் ஒன்பது மலாய் ஆட்சியாளர்களில் ஒருவர் தலைமை தாங்குவார். அந்தத் தலைவர் சுழற்சி முறையில் நியமிக்கப்படுகிறார்.

மேலும் காண்க

 மலேசியாவின் அரசியல்
 மலேசிய அரசியலமைப்பு
 மலேசிய அரசியலமைப்பு 153-ஆவது பிரிவு
 மலேசிய அரசியலமைப்பு திருத்தம் 2022

மேற்கோள்கள்

மலேசியா
மலேசியாவில் சட்டம்
மலேசிய அரசியலமைப்பு
மலேசிய அரசியல் வரலாறு‎
மலேசிய அரசர்கள்
மலேசிய அரச குடும்பங்கள்
எலிசபெத் கவுடி

எலிசபெத் கவுடி ( Elizabeth Goudie ) (என்கிற பிளேக்; ஏப்ரல் 20, 1902, மட் லேக், நியூஃபவுண்ட்லேண்ட் காலனி - ஜூன் 10, 1982 ஹேப்பி வேலி, லாப்ரடோர்) இனுவிட்டு இனத்தைச் சேர்ந்த கனடா எழுத்தாளர். இவர் எழுதிய ஒரே புத்தகமான வுமன் ஆஃப் லாப்ரடோர்( ) என்பது 1973 இல் வெளியிடப்பட்டது.

வாழ்க்கை 
எலிசபெத் பிளேக் என்ற பெயரில் ஏப்ரல் 20, 1902 இல், கனடாவின்  கனடாவின் நியூஃபவுன்லாந்து மற்றும் லாப்ரடோர் பகுதியில் அமைந்துள்ள மட் லேக் என்னுமிடத்தில் சாரா மிச்செலின் மற்றும் ஜோசப் பிளேக் ஆகியோருக்கு மகளாகப் பிறந்தார். இவரது பெரிய அத்தை, லிடியா காம்ப்பெல்,  ஸ்கெட்ச்ஸ் ஆஃப் லாப்ரடோர் லைஃப் என்ற புத்தகத்தை எழுதியவர்.  ( ). அவர் லாப்ரடோரின் சிறந்த அறியப்பட்ட வரலாற்று நபர்கள் மற்றும் எழுத்தாளர்களில் ஒருவர். அன்புடன் "லிடியா அத்தை" என்று அழைக்கப்பட்டவர்.<ref>{{cite web|url=https://www.mun.ca/labmetis/pdf/stopp_1.pdf|title=I, old Lydia Campbell": a Labrador Woman of National Historic Significance|last=Stopp|first=Marianne|date=June 27, 2011|publisher=Memorial University|access-date=March 29, 2013}}</ref>

18 வயதில், எலிசபெத் ஒரு பொறியாளரான ஜிம் கவுடி என்பவரை மணந்தார். இந்தத் தம்பதியினருக்கு ஒன்பது குழந்தைகள் இருந்தனர். அவர்களில் ஒருவரான ஜோ, நாஸ்கௌபியின் (1975-85) சட்டமன்ற உறுப்பினராக பணியாற்றினார். மேலும், ஃபிராங்க் மூர்ஸ் மற்றும் பிரையன் பெக்ஃபோர்ட் ஆகிய இருவரின் நிர்வாகங்களில் பல துறைகளை நிர்வகித்தார்.

 வாழ்க்கை வரலாறு 
1963 இல், எலிசபெத்தின் கணவர் இறந்தார். பின்னர் தனது வாழ்க்கையைப் பற்றிய நினைவுகளை எழுத முடிவு செய்து அதை ஜூன் 1971 இல் முடித்தார்.

ஹேப்பி பள்ளத்தாக்கில் குடியிருந்த   மெமோரியல் பல்கலைக்கழகத்தின் மானிடவியல் ஆராய்ச்சியாளர் டேவிட் சிம்மர்லி, எலிசபெத் கவுடியின் நினைவுக் குறிப்புகள் வெளியிடுவதை கேள்விப்பட்டு அதை வெளியிடுவதற்கு உதவ முன்வந்தார். மேலும்  இரண்டு ஆண்டுகள் எலிசபெத்துடன் அதிக நேரம் செலவிட்டார். இந்த புத்தகம் ஜூலை 1973 இல் ஒட்டாவாவின் பீட்டர் மார்ட்டின் அசோசியேட்ஸ் என்ற பதிப்பகம் மூலம் வெளியிடப்பட்டது. அசல் கையெழுத்துப் பிரதி நியூஃபவுண்ட்லேண்ட் மற்றும் மெமோரியல் பல்கலைக்கழகத்தின் நூலகத்தின் லாப்ரடோர் அறையில் காப்பகப்படுத்தப்பட்டுள்ளது. 

 கௌரவங்கள் 
1975 ஆம் ஆண்டில், இவரது வாழ்க்கை மற்றும் பணியை அங்கீகரிப்பதற்காக, மெமோரியல் பல்கலைக்கழகத்தில் இருந்து இவருக்கு கெளரவ டாக்டர் பட்டம் வழங்கப்பட்டது. 1980 ஆம் ஆண்டில், ஹேப்பி வேலி-கூஸ் பேயில் உள்ள மாகாண அரசாங்க கட்டிடத்திற்கு இவரது பெயரிடப்பட்டது. 

வான்கூவரைச் சேர்ந்த ஆண்டி வைன் என்ற நாட்டுப்புற பாடகரால்  வுமன் ஆஃப் லாப்ரடோர் என்ற பாடல்  2005 இல்  எழுதப்பட்டது.

ஷெர்ரி இசுமித் என்பவர் நடித்த "வுமன் ஆப் லாப்ரடார்; தி எலிசபெத் கவுடி ஸ்டோரி " என்ற நாடகம் இவரது புத்தகத்தை தழுவி உருவாக்கப்பட்டது. 

மேற்கோள்கள் 

ஆதாரங்கள்
 Blake, Dale, Women of Labrador: realigning North from the site(s) of metissage.'',  Essays on Canadian Writing, (September 22, 1996).

வெளி இணைப்புகள் 
 Biography of Elizabeth Goudie on inuit.uqam.ca.
 entry in the Canadian Encyclopedia.
 Churchill River - The Lonely Season: Traditional bush life in Labrador

1982 இறப்புகள்
1902 பிறப்புகள்
கனடிய எழுத்தாளர்கள்
பெண் எழுத்தாளர்கள்
பாலாட்டு, மேகாலயா

பாலாட்டு  (Balat)  என்பது இந்தியாவின் மேகாலயா மாநிலத்தில் உள்ள ஒரு நகரமாகும்.   இந்தியா-வங்காளதேச எல்லையில் நியமிக்கப்பட்ட வணிக மையங்களில் இதுவும்  ஒன்றாகும்.

காலநிலை 
பாலாட்டு நகரத்தின் காலநிலை வெப்பமண்டல காலநிலையாகும்.  ஆண்டின் பெரும்பாலான மாதங்களில், பாலாட்டில் குறிப்பிடத்தக்க மழைப்பொழிவு இருக்கும். ஒரு குறுகிய வறண்ட காலம் மட்டுமே இருக்கும்.  இந்த காலநிலை ஏஎம்  வகை கோப்பென்-கீகர் காலநிலை என வகைப்பாடாகக்  கருதப்படுகிறது. இங்கு சராசரி வெப்பநிலை 24.7 பாகை செல்சியசு வெப்பநிலையாகும்.  இங்கு சராசரி மழையளவு 3444 மி.மீ. ஆகவும் வறண்ட மாதம் டிசம்பர் மாதம் எனவும் பதிவு செய்யப்பட்டுள்ளது.  வறண்ட இம்மாதத்தின் மழையளவு  6 மிமீ மழையாகும். பெரும்பாலான மழைப்பொழிவு சூன் மாதத்தில்  , சராசரியாக 740 மிமீ  என்ற மழைப்பொழிவு காணப்படுகிறது.

மேலும் பார்க்க 
 வங்காளதேச- இந்திய எல்லை
 வங்காள விரிகுடா பல்துறை தொழில்நுட்ப பொருளாதார கூட்டுறவிற்கான முன்னெடுப்பு
 தெற்காசிய நாடுகளின் பிராந்தியக் கூட்டமைப்பு

மேற்கோள்கள் 

Coordinates on Wikidata
மேகாலயா
மேகாலயாவின் புவியியல்
மேகாலயா மாநிலத்திலுள்ள ஊர்களும் நகரங்களும்
லவ்லீன் தாண்டன்

லவ்லீன் தாண்டன் (Loveleen Tandan) என்பவர் ஒரு இந்திய திரைப்பட மற்றும் நடிப்பு இயக்குநர் ஆவார். இவர்  சிலம்டாக் மில்லியனயர் படத்துக்கு டேனி பாயிலின் இணை இயக்குநர் (இந்தியா) ஆவார். மான்சூன் வெட்டிங் (2001) மற்றும் பிரிக் லேன் (2007) உள்ளிட்ட பல படங்களுக்கு இவர் நடிப்பு இயக்குநராகவும் இருந்துள்ளார். இவர் தி நேம்சேக் (2007) படத்தின் காஸ்டிங் ஆலோசகராக இருந்துள்ளார்.

ஆலிவுட்டின் வெரைட்டி இதழின் முன்முயற்சியான "ஆண்டில் பெரிய பெரிய தாக்கம் செலுத்திய பெண்களின் அறிக்கையில்" லவ்லீன் இடம்பெற்றுள்ளார். இதில் உலக பொழுதுபோக்கிற்கு பங்களிப்பைச் செய்த சிறந்த பெண்களை விவரித்துள்ளது.

துவக்க வாழ்க்கையும்  பின்னணியும் 
லவ்லீன் தாண்டன் இந்தியாவின் புது தில்லியில் பிறந்து வளர்ந்தார். இவர் தனது பள்ளிப்படிப்பை மேட்டர் டெய் பள்ளியில் முடித்தார். லவ்லீன் தில்லி பல்கலைக்கழகத்தில் உள்ள இந்து கல்லூரியில் சமூகவியல் ஆனர்ஸ் படித்தார். கல்லூரி மாணவர் பேரவையின் அரசியலில் தீவிரமாக இருந்த இவர், கல்லூரியின் நிதி அமைச்சராகப் பரிந்துரைக்கப்பட்டார். ஜாமியா மில்லியா இஸ்லாமியா பல்கலைக்கழகத்தின் எம்.சி.ஆர்.சி.யில் மக்கள் செய்தித் தொடர்பியலில் முதுகலைப் பட்டம் பெற்றார்.

தொழில் 
லவ்லீன் தாண்டன் தீபா மேத்தா உடன்  எர்த் (1998) படத்தில்  பணிபுரிந்துள்ளார்,  பின்னர் மீரா நாயருடன்  மான்சூன் வெட்டிங் (2001), வேனிட்டி ஃபேர் (2004), தி நேம்சேக் (2006) ஆகிய மூன்று படங்களில் பணிபுரிந்தார். சாரா கவ்ரோன்  மோனிகா அலியின் புதினத்தைத் தழுவி அதே பெயரில் அதாவது பிரிக் லேன் (2007) என்ற பெயரில் எடுத்த படத்திற்கான நடிப்பு இயக்குநராக (ஷாஹீன் பெய்க்குடன்) பணிபுரிந்தார்.

டான்டனின் மிக முக்கியமான திரைப்படப் பணி சிலம்டாக் மில்லியனயர் (2008), அதில் இவர் துவக்கத்தில் நடிப்பு இயக்குனர்களில் ஒருவராக இருந்தார்  (லண்டனில் இருந்து கெயில் ஸ்டீவன்ஸ் நடிப்பை ஒருங்கிணைத்தார்) ஆனால் படத்தின் தயாரிப்புப் பணியின் போது, இவரின் குறிப்பிடதக்க பணியினை ஆங்கீகரிக்கும் வகையில் டேனி பாயிலால்  "இணை இயக்குநராக (இந்தியா) நியமிக்கப்பட்டார். 

இந்தத் திரைப்படம் எட்டு அகாதமி விருதுகள், ஐந்து விமர்சகர்கள் தேர்வு விருதுகள், நான்கு கோல்டன் குளோப்ஸ், ஏழு பாஃப்டா விருதுகளைப் பெற்றது. படத்தின் இணை இயக்குனராக தாண்டனின் பணி நியூயார்க் திரைப்பட விமர்சகர்கள் ஆன்லைன் விருதுகளால் (NYFCCO விருதுகள்) அங்கீகரிக்கப்பட்டது, இது "டானி பாயில் வித் லவ்லீன்.

திரைப்படவியல்

இயக்குநர் 

 சிலம்டாக் மில்லியனயர் (2008) – இணை இயக்குநர் (இந்தியா)

காஸ்டிங் இயக்குநர் 

 சிலம்டாக் மில்லியனயர் (2008)
 தந்தூரி லவ் (2008)
 பிரிக் லேன் (2007)
 மைகிரேசன் (2007)
 வேனிட்டி ஃபேர் (2004)
 மான்சூன் வெட்டிங் (2001)

காஸ்டிங் ஆலோசகர் 

 தி நேம்சேக் (2006)

பிற துறை 

 எர்த் (இந்திய தலைப்பு: 1947 ) (1998) - தயாரிப்பு உதவியாளர்

மேற்கோள்கள்

வெளி இணைப்புகள் 
 
 Slumdog Millionaire (archived 2009)

தில்லி நபர்கள்
பஞ்சாப் நபர்கள்
வாழும் நபர்கள்
இந்தியப் பெண் திரைப்பட இயக்குநர்கள்
லிடியா காம்ப்பெல்

லிடியா காம்ப்பெல் ( Lydia Campbell ) என்கிற புரூக்ஸ் (நவம்பர் 1, 1818 – ஏப்ரல் 1905  ), ஒரு இனுவிட்டு தாய்க்கும் மற்றும் ஆங்கிலேய தந்தைக்கும் பிறந்தார்,  ஆரம்பகாலத்தில் கனடாவின் நியூஃபவுன்லாந்து மற்றும் லாப்ரடோர் மாகாணத்தின் வட பகுதியில் அமைந்துள்ள லாப்ரடோரில் நாட்குறிப்பாளராக இருந்தார். இவர் லாப்ரடோரின் சிறந்த அறியப்பட்ட வரலாற்று நபர்கள் மற்றும் எழுத்தாளர்களில் ஒருவர். மேலும், அன்புடன் "லிடியா அத்தை" என்று அழைக்கப்படுகிறார். <ref>{{Cite web|url=https://www.mun.ca/labmetis/pdf/stopp_1.pdf|title=I, old Lydia Campbell": a Labrador Woman of National Historic Significance|last=Stopp|first=Marianne|date=June 27, 2011|publisher=Memorial University|access-date=March 29, 2013}}</ref>

 வாழ்க்கை ஹட்சன் பே நிறுவனத்தில் பணிபுரிந்த இங்கிலாந்தைச் சேர்ந்த அம்ப்ரோசு புரூக்சு மற்றும் அவரது இனுவிட்டு மனைவி சூசன் ஆகியோருக்கு பிறந்தார். தனது ஆரம்பக்கல்வியை தனது வீட்டிலேயே படித்தார். லிடியா இரண்டு முறை திருமணம் செய்து கொண்டார்: முதலில் 1834 இல் வில்லியம் அம்ப்ரோஸ் பிளேக்கு என்பவருடன் நடந்த திருமணம் மூலம் இவருக்கு ஐந்து குழந்தைகள் இருந்தனர். பின்னர் டேனியல் கேம்ப்பெல் என்பவருடனான திருமணம் மூலம் எட்டு குழந்தைகள் இருந்தனர்.  

 நூல் வெளியீடு 
1894 இல், மத குருவான ஆர்தர் சார்லஸ் வாகோர்ன் என்பவரிடம் தனது சுயசரிதையை வெளியிடக் கேட்டுக் கொண்டார்.  இது செயின்ட் ஜான்ஸ் ஈவினிங் ஹெரால்ட் என்ற பத்திரிக்கையில் ஸ்கெட்சஸ் ஆப் லாப்ரடோர் லைப் என்ற தலைப்பில் வெளிவந்தது.

இவரது பெரிய மருமகள், எலிசபெத் கவுடி, 1973இல் வுமன் ஆஃப் லாப்ரடோர்'' என்ற நூலை எழுதினார்.  2001 இல், இவரது மகன் தாமஸ் எல். பிளேக் (1935 இல் இறந்தார்) என்பவரால் ஒரு புத்தகமாக வெளியிடப்பட்டது.

இறப்பு 
லிடியா காம்ப்பெல் தனது 86 வயதில் இறந்தார்.

மேற்கோள்கள்

மேலும் படிக்க 
 Lydia Campbell (biography), published by Université du Québec à Montréal
 Thomas L. Blake (biography), published by Université du Québec à Montréal

வெளி இணைப்புகள் 
 Sketches of Labrador Life

1905 இறப்புகள்
1818 பிறப்புகள்
ஆண்டி வைன்

ஆண்டி வைன் ( Andy Vine ) வான்கூவரைச் சேர்ந்த வெல்ஷ் இனத்தைச் சேர்ந்த கனடாவின் நாட்டுப்புற இசைக்கலைஞர் ஆவார்.

இசைப் பணி 
ஆண்டியின் இசை பாணி "கடல் நாட்டுப்புறம் என்றும், பழைய கால ராக் மற்றும் செல்டிக்" என்றும் விவரிக்கப்படுகிறது.  இவர் "மேக்கிங் வேவ்ஸ்" என்ற தனது முதல் இசைத் தொகுப்பை 2005 இல் வெளியிட்டார். இந்தத் தொகுப்பின் ஒரு பாடல் ("வுமன் ஆஃப் லாப்ரடோர்") கனடாவின் லாப்ரடோரில் எழுத்தாளாரான எலிசபெத் கவுடியால் ஈர்க்கப்பட்டு கனடாவின் பாடல் புத்தகத்தில் சேர்க்கப்பட்டுள்ளது.   2007 இல் ஆண்டி "எக்ஸ்க்யூஸ் மீ யுவர் பிளானட் இஸ் பர்னிங்" என்ற பாடலை எழுதினார். ஆண்டி வைன் இப்போது ஓய்வு பெற்று, கனடாவின் கார்டசு தீவில் வசிக்கிறார். அங்கு இவர் உள்ளூர் நிகழ்வுகளில் பங்கேற்கிறார். இவரது பல பதிவுகளை சவுண்ட்கிளௌட் என்ற ஜெர்மன் இசை நிறுவனத்தில் கேட்கலாம்.

குடும்பம் 
ஆண்டிக்கு இரண்டு மகன்கள் மற்றும் ஒரு மகள் உள்ளனர். ஆண்டி விவாகரத்து பெற்றவர்.

மேற்கோள்கள்

வெளி இணைப்புகள் 

 
 Great Canadian Songbook
 Andy Vine at CDBaby

வாழும் நபர்கள்
1944 பிறப்புகள்
காரின் ஆலிவியர்

காரின் ஆலிவியர் (பிறப்பு 1968) பிலடெல்பியாவை பூர்விகமாக கொண்ட ஒரு கலைஞர் ஆவார். இவர் பொதுக்கலை, சிற்பங்கள், நிறுவல்கள் மற்றும் புகைப்படங்கள் ஆகியவற்றை உருவாக்குகிறார். ஒலிவியர் பழக்கமான பொருள்கள், இடங்கள், நினைவுச்சின்னங்கள் மற்றும் இருப்பிடங்களை தன கலையால் மாற்றி அமைக்கிறார். இவரது பணி வரலாற்றுக நினைவுகளை இன்றைய கதைகளுடன் இணைக்கின்றன.

ஆரம்ப வாழ்க்கை மற்றும் கல்வி 
ஆலிவியர் 1968 இல் போர்ட் ஆஃப் ஸ்பெயின், டிரினிடாட் மற்றும் டொபாகோவில் பிறந்தார்.  அங்கு அவரும் அவரது இரட்டை சகோதரியும் நியூயார்க்கின் புரூக்ளினுக்குச் செல்வதற்கு முன்பு தங்கள் குடும்பத்துடன் வசித்து வந்தனர். ஆலிவியர் 1989 இல் டார்ட்மவுத் கல்லூரியில் உளவியலில் இளங்கலை பட்டமும், 2001 இல் கிராண்ப்ரூக் கலை கல்லூரியில் இருந்து மட்பாண்ட கலைகளில் முதுகலை பட்டமும் பெற்றார். இவர் இப்போது பென்சில்வேனியாவின் பிலடெல்பியாவில் ஜெர்மன் டவுன் சுற்றுப்புறத்தில் வசிக்கிறார்.

கலை 
ஆலிவியரின் படைப்பில், பழக்கமான பொருள்கள், இடைவெளிகள் மற்றும் இருப்பிடங்கள் செயல்பாடு மற்றும் ஊடகத்தில் மாற்றப்படுகின்றன. இவரது சிற்பங்கள், நிறுவல்கள், பொதுக் கலைகள் மற்றும் கவிதைகள் பார்வையாளர்களின் சொந்த அனுபவத்தையும் ஈடுபாட்டையும் ஆராய்கின்றன. ஆலிவயர் தற்காலிக மற்றும் நிரந்தர சிற்பங்கள், நிறுவல்கள் மற்றும் நினைவுச்சின்னங்கள் உருவாக்கும் பணியில் ஈடுபட்டு வருகிறார். 2023-24 ரோம் பரிசு வென்றவர்களைத் தேர்வு செய்த நடுவர் குழுவில் ஆலிவியர் பணியாற்றினார்.

ஆலிவியர் பிலடெல்பியாவில் உள்ள டெம்பிள் பல்கலைக்கழகத்தில் உள்ள டைலர் கலைப் பள்ளியில் சிற்பவியல் துறையில் இணை பேராசிரியராக உள்ளார். 2005 முதல் 2007 வரை பார்ட் கல்லூரியில் உள்ள மில்டன் ஏவரி கலைப் பள்ளியில் சிற்பக் கலை ஆசிரிய உறுப்பினராக இருந்தார். டைலர் கலைப் பள்ளியில் சேருவதற்கு முன்பு, இவர் ஹூஸ்டன் பல்கலைக்கழக கலைப் பள்ளியில் உதவி சிற்பப் பேராசிரியராகவும், பீங்கான் துறைத் தலைவராகவும் இருந்தார்.

படைப்புகள் 
தி பாட்டில்  இஸ் ஜோய்ன்ட் (The Battle Is Joined) என்பது ஒரு தற்காலிக பொதுச் சிற்பமாகும். 

விட்னஸ் (Witness):  கென்டக்கி பல்கலைக்கழகத்தின் நினைவு மண்டபத்தில் ஒரு நிரந்தர தளம் சார்ந்த நிறுவலை உருவாக்கினார், ஆபிரிக்க அமெரிக்க மற்றும் பூர்வீக அமெரிக்க உருவங்களை ஒரு சர்ச்சைக்குரிய கால சுவரோவியத்தில் இருந்து மீண்டும் உருவாக்கினார்.
ஹியர் அண்ட் நவ்/கிளேசியர், ஷார்ட், ராக் (Here and Now/Glacier, Shard, Rock) என்பது கிரியேட்டிவ் டைம் கண்காட்சியின் ஒரு பகுதியாக ஆலிவியர் உருவாக்கினார். அது மாறுபட்ட நிலப்பரப்பு மற்றும் மானுடவியல் வரலாறுகளை மூன்று படங்கள் மூலம் விவரிக்கிறது-ஒரு பனிப்பாறை, வரலாற்று செனெகா கிராமத்தின் குடியேற்றத்திலிருந்து ஒரு மட்பாண்டத் துண்டு மற்றும் சமகால நிலப்பரப்பின் படம்.

விருதுகள் 
 கலைக்கான அமெரிக்கன் அகாடமி ஆஃப் ஆர்ட்ஸ் அண்ட் லெட்டர்ஸ் விருது, 2020
 கலை மற்றும் பாரம்பரியத்திற்கான பியூ மைய விருது, 2019
 ரோம் பரிசு, அமெரிக்கன் அகாடமி, 2018  
 கலைகளுக்கான நியூயார்க் அறக்கட்டளை விருது, 2011
 வில்லியம் எச் ஜான்சன் பரிசு, 2010
 ஜோன் மிட்செல் அறக்கட்டளை விருது, 2007
 லூயிஸ் கம்ஃபோர்ட் டிஃப்பனி அறக்கட்டளையின் இருபதாண்டு விருது, 2003

மேற்கோள்கள் 

வாழும் நபர்கள்
1968 பிறப்புகள்
பெண் கலைஞர்கள்
கார்டசு தீவு

கார்டெசு தீவு ( Cortes Island ) என்பது கனடாவின் பிரித்தானிய கொலம்பியா கடற்கரையில் உள்ள டிஸ்கவரி தீவுக்கூட்டத்தில் உள்ள ஒரு தீவு ஆகும். தீவு 25 கிமீ (16 மை) நீளமும், 13 கிமீ (8 மை) அகலமும், 130 கிமீ2 (50 சது மை) பரப்பளவும் கொண்டது. இது 1,035 நிரந்தர குடியிருப்பாளர்களைக் கொண்டுள்ளது (2016 மக்கள் தொகை கணக்கெடுப்புப்படி).  கார்டெசு தீவு இசுட்ராத்கோனா பிராந்திய மாவட்டத்தின் தேர்தல் பகுதி 'பி' க்குள் உள்ளது. இங்கு நீர் மற்றும் கழிவுநீர் அமைப்புகள், தீ பாதுகாப்பு, நில பயன்பாட்டு திட்டமிடல், பூங்காக்கள், பொழுதுபோக்கு மற்றும் அவசரகால உதவி மையம் ஆகியவற்றைக் கொண்டுள்ளது. 

கார்டெசு தீவை விமானம் அல்லது படகு மூலம் அணுகலாம். தீவின் தெற்கு முனையில் உள்ள இலாப நோக்கற்ற தனியார் விமான ஓடுதளமான கார்டெசு தீவு வான்வெளி நிலையம் வழியாகவும் செல்லலாம் அல்லது தீவின் பல பாதுகாக்கப்பட்ட துறைமுகங்களுக்கு படகு மூலமாகவும் செல்லலாம். குவாட்ரா தீவிலிருந்து படகு மூலம், வான்கூவர் தீவில் உள்ள கேம்ப்பெல் ஆற்றில் இருந்து பிசி படகுகள் நிறுவனம் படகுகளை இயக்குகிறது.

தீவு கோடைக்காலத்தில் ஒரு சுற்றுலாத் தலமாக உள்ளது. அமைதியான சூழ்நிலையையும் வெப்பமான காலநிலையையும் அனுபவிக்க பலர் இத்தீவிற்கு வருகை தருகின்றனர்.

வரலாறு 
1792 ஆம் ஆண்டில் எசுப்பானியாவைச் சேர்ந்த  கடற்படை அதிகாரியும், வரைபடவியலாளரும் மற்றும் ஆய்வாளர்களுமான கலியானோ மற்றும்  வால்டெசின் பயணத்தின் போது இத்தீவுக்கு மெக்சிக்கோவின் தேடல் வெற்றி வீரரான எர்னான் கோட்டெசின் நினைவாக தீவுக்கு பெயரிடப்பட்டது.

மேற்கோள்கள்

வெளி இணைப்புகள் 

Cortes Island information site Cortes Island news and information website.
Cortes Island Coastal Plan for Shellfish Aquaculture

கனடாவின் தீவுகள்
காலியம் பெர்யிரேனேட்டு

காலியம் பெர்யிரேனேட்டு (Gallium perrhenate) Ga(ReO4)3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.  நீரிலி மற்றும் நீரேற்று ஆகிய இரண்டு வடிவங்களிலும் காலியம் பெர்யிரேனேட்டு உருவாகிறது.

தயாரிப்பு
காலியம் 50-55 பாகை செல்சியசு வெப்பநிலையில் பெர்யிரேனிக் அமிலத்தில் கரைக்கப்பட்டு தொடர்ந்து கந்தக அமிலத்தால் உலர்த்தப்பட்டு [Ga(H2O)6(ReO4)3]·2H2O. என்ற இருநீரேற்றுப் படிகம் தயாரிக்கப்படுகிறது. 450 ° செல்சியசு வெப்பநிலையில்  காலியம்(III) ஆக்சைடு மற்றும் இரேனியம்(VII) ஆக்சைடை ஆகியவற்றை ஒன்றாகச் சேர்த்து வினைபுரியச் செய்வவதன் மூலம் நீரற்ற வடிவத்தைப் பெறலாம்.

வேதிப் பண்புகள்
காலியம் பெர்யிரேனேட்டு 300 °செல்சியசு வெப்பநிலைக்கு மேல் சிதைவடைந்து இரேனியம்(VII) ஆக்சைடு மற்றும் காலியம்(III) ஆக்சைடு ஆகியன உருவாகின்றன:

 2 Ga(ReO4)3 → 3 Re2O7 + Ga2O3

மேற்கோள்கள்

காலியம் சேர்மங்கள்
பெர்யிரேனேட்டுகள்
முல்லிகன் ஆறு

முல்லிகன் ஆறு ( Mulligan River ) என்பது தென்மேற்கு குயின்ஸ்லாந்தின் சேனல் கன்ட்ரி பகுதியில் உள்ள ஐர் ஆற்றின் துணை ஆறாகும். இது ஐர் ஏரிப் படுகையில் அமைந்துள்ளது. இந்த ஆறு கிளெனார்மிஸ்டன் நிலையத்தில் தோன்றி தெற்கே மரியன் டவுன்ஸ் நிலையம் வழியாக ஐர் நீரோடையில் பாய்கிறது. இது இறுதியில் வார்பர்டன் ஆற்றின் வழியாக ஐர் ஏரிக்குள் கலக்கிறது.

மேற்கோள்கள் 

Coordinates on Wikidata
ஆத்திரேலிய நீர்நிலைகள்
ஐர் ஆறு (தெற்கு ஆஸ்திரேலியா)

ஐர் ஆறு ( Eyre Creek ) அல்லது ஐர் கிரீக் என்பது ஆத்திரேலிய மாநிலமான தெற்கு ஆஸ்திரேலியாவின் மத்திய வடக்கு பகுதியில் அமைந்துள்ள ஒரு தற்காலிக நீர்வழியாகும் .

நீர்வழி 
கிளேர் பள்ளத்தாக்கில் ஆபர்னுக்கு வடக்கே வேக்ஃபீல்ட் ஆற்றுடன் சங்கமிக்கும் முன், ஹொராக்ஸ் மலைக்கு கிழக்கே இந்த சிற்றோடை உருவாகி வாட்டர்வேல் மற்றும் லீசிங்ஹாம் வழியாக தெற்கே பாய்கிறது. சிற்றோடை பிரதான வடக்கு சாலையில் செல்கிறது.

ஆத்திரேலிய கண்டத்தின் ஆங்கிலேய நில ஆய்வாளரும், காலனித்துவ நிர்வாகியும் மற்றும் ஜமேக்காவின் ஆளுநராகவும் இருந்தா எட்வர்ட் ஜான் ஐரின் நினைவாக இந்த சிற்றோடைக்கு பெயரிடப்பட்டது. அவர் 1839 ஆம் ஆண்டில் தனது பயணத்தின் போது இப்பகுதியை ஆய்வு செய்தார்.

மேற்கோள்கள் 

Coordinates on Wikidata
ஆத்திரேலிய நீர்நிலைகள்
தென்றல் தொடாத மலர்

தென்றல் தொடாத மலர் என்பது 1985 ஆம் ஆண்டு வெளியான தமிழ் திரைப்படமாகும். இத்திரைப்படத்தினை வி எம் எஸ் சந்திர பாண்டியன் என்பவர் தயாரித்திருந்தார். ஜி பி பாலன் எழுதி இயக்கியிருந்தார். சங்கர் கணேஷ் இசை அமைத்திருந்தார்.

இத்திரைப்படத்தில் ராஜீவ், பானுப்பிரியா கவுண்டமணி செந்தில் ஆகியோர் முக்கிய வேடங்களில் நடித்திருந்தனர்.

நடிகர்கள்
 ராஜிவ்
 பானுப்பிரியா
 கவுண்டமணி
 செந்தில் -புண்ணாக்கு
 சிவச்சந்திரன்
 செந்தாமரை
 சங்கிலி முருகன் 
 ஒய். ஜி. மகேந்திரன்
 எஸ் எஸ் சந்திரன் 
 ஜீவா 
 தில்லை ராஜன் 
 ஜோக்கர் மூர்த்தி 
 உமா 
 நைஸ் ஆதிமூலம் 
 வாசன்
 மீனாட்சி பாட்டி 
 ஜமீலா மாலிக் 
 கோமளா 
 தேவி 
 கோகிலா 
 விஜய ரேகா

திரைக்குழு
 ஒலிப்பதிவு (வசனம்) - ஏ மோகன்
 ஒப்பனை நாஞ்சில் அப்பு
 கலை கிருஷ்ணன்
 பாடல்கள் வாலி -புதுமைப்பித்தன் வைரமுத்து
 பின்னணி- ஜேசுதாஸ், எஸ் ஜானகி, எஸ் பி சைலஜா
 ஒளிப்பதிவு உதவி - முத்துகிருஷ்ணன், நாமதேவ் பாலன், இமைய வரம்பன்
 உதவி இயக்குனர்கள் -எம்.ஐ. சுகுமார், ஆர்.சி கவிராஜ், இளையபெருமாள் (வசன உதவி)
 ஒளிப்பதிவு சி. எஸ். ரவி பாபு
இசை சங்கர் கணேஷ்

ஆதாரங்கள்

1985 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஐர் ஏரி

ஐர் ஏரி ( Lake Eyre ) அதிகாரப்பூர்வமாக கடி தாண்டா -ஐர் ஏரி ( Kati Thanda–Lake Eyre'' ) எனவும் அழைக்கப்படும்  அடிலெய்டுக்கு வடக்கே சுமார் 700 கிமீ (435 மைல்) தொலைவில் தெற்கு ஆஸ்திரேலியாவின் தூர வடக்குப் பகுதியின் கிழக்கு-மத்திய பகுதியில் உள்ள ஒரு ஏரி ஆகும். ஆழமற்ற ஏரியான இது ஆத்திரேலியாவின் மிகக் குறைந்த இயற்கைப் புள்ளியைக் கொண்டுள்ளது. மேலும், இது  கடல் மட்டத்திற்கு கீழே சுமார் 15 மீ (49 அடி) கீழே உள்ளது. அரிதான சந்தர்ப்பங்களில், இது முழுமையாக நிரம்புகிறது. ஆனாலும் இது ஆத்திரேலியாவின் மிகப்பெரிய ஏரிகளில் ஒன்று. இது 9,500 கிமீ2 (3,668  சதுர மைல்) பரப்பளவை கொண்டுள்ளது. ஏரி நிரம்பும்போது, அது கடல்நீரைப் போன்ற அதே உவர்ப்புத் தன்மையைக் கொண்டுள்ளது. ஆனால் ஏரி வறண்டு, நீர் ஆவியாகும்போது உவர்ப்புத் தன்மை குறைந்து உயிர்ச்சூழலை உண்டாக்குகிறது

1840 இல் ஏரியைப் பார்த்த முதல் ஐரோப்பியரான எட்வர்ட் ஜான் ஐரின் நினைவாக இந்த ஏரிக்கு பெயரிடப்பட்டது. இரட்டைப் பெயரிடும் கொள்கைக்கு இணங்க அதன் பழங்குடியினரின் பெயரான கடி தாண்டாவைச்''' சேர்த்து இது அதிகாரப்பூர்வமாக டிசம்பர் 2012 இல் மறுபெயரிடப்பட்டது.  ஏரி மற்றும் சுற்றியுள்ள பகுதியின் பூர்வீக உரிமை அரபானா மக்களுக்கு உள்ளது

பறவைகள் இடம் பெயர்தல் 
ஆத்திரேலியாவின் தெற்கு கடலோரப் பகுதிகளிலிருந்தும், பப்புவா நியூ கினி போன்ற தொலைதூரப் பகுதிகளிலிருந்தும் ஏரி நிரம்பியிருக்கும்போது கூழைக்கடாக்கள் மற்றும் பட்டை பறவைகள் இழுக்கப்படுகின்றன. 1989-1990 வெள்ளத்தின் போது, ஆத்திரேலியாவின் மொத்த எண்ணிக்கையில் 200,000 கூழைக்கடாக்கள் ( 80 சதவீதம்), ஐர் ஏரிக்கு உணவு சேகரிக்க மற்றும் தங்குவதற்கு வந்ததாக மதிப்பிடப்பட்டது.  பள்ளத்தாக்கிலிருந்து நூற்றுக்கணக்கான அல்லது ஆயிரக்கணக்கான கிலோமீட்டர் தொலைவில் இருந்தாலும் கூட, ஏரியின் நிரம்பலைக் கண்டறியும் திறன் கொண்ட பறவைகள் எவ்வாறு தோன்றுகின்றன என்பதை விஞ்ஞானிகளால் தற்போதும் கண்டறிய முடியவில்லை.

ஏரியின் பரப்பளவு கடி தண்டா-ஐர் ஏரி தேசியப் பூங்கா மற்றும் எலியட் பிரைஸ் பாதுகாப்பு பூங்கா என இரண்டு பாதுகாக்கப்பட்ட பகுதிகளாக தெற்கு ஆஸ்திரேலியா அரசாங்கத்தால் அறிவிக்கப்பட்டுள்ளது. 

ஆத்திரேலியாவில் உள்ள முக்கியமான ஈரநிலங்களின் அடைவு என அறியப்படும் தேசிய முக்கியத்துவம் வாய்ந்த ஈரநிலங்களின் பட்டியலில் ஐர் ஏரி உள்ளது.

முக்கியமான பறவைப் பகுதி 
பன்னாட்டு பறவை வாழ்க்கை என்ற அரசு சார்பற்ற அமைப்பு இந்த ஏரியை ஒரு முக்கியமான பறவை பகுதி அடையாளம் கண்டுள்ளது. அமைப்பின் முன்னுரிமைகளில் பறவை சிற்றினங்கள் அழிவதைத் தடுப்பது, பறவைகளுக்கான முக்கியமான தளங்களை அடையாளம் கண்டு பாதுகாப்பது, முக்கிய பறவை வாழ்விடங்களைப் பராமரித்தல் மற்றும் மறுசீரமைப்பு செய்தல் மற்றும் உலகளவில் பறவைப் பாதுகாப்பார்களை மேம்படுத்துதல் ஆகியவை அடங்கும்.

மேற்கோள்கள்

மேலும் படிக்க

வெளி இணைப்புகள் 

 Multimedia & Aerial View of the Lake Eyre

Coordinates on Wikidata
ஏரிகள்
ஆத்திரேலிய ஏரிகள்
ரிதம் சங்வான்

ரிதம் சங்வான் (பிறப்பு 29 நவம்பர் 2003) ஹரியானாவைச் சேர்ந்த இந்திய துப்பாக்கி சுடும் வீரர் ஆவார். இவர் வழக்கமாக 10 மீட்டர் காற்று கைத்துப்பாக்கி (ஏர் பிஸ்டல்) மற்றும் 25 மீட்டர் கைத்துப்பாக்கி (பிஸ்டல்) ஆகியவற்றில் போட்டியிடுவார். இவர் துப்பாக்கி சுடுதல் உலகக் கோப்பை மற்றும் பல பதக்கங்களை வென்றுள்ளார்.

மே 2023 இல் ரிதம் கைத்துப்பாக்கி சுடுதலில் 1996 ஒலிம்பிக்கில் வெள்ளிப் பதக்கம் வென்ற டயானா இர்கோவாவின் 29 ஆண்டுகால சாதனையை முறியடித்தார். 2022 ஆசிய விளையாட்டுப் போட்டிகளில் பெண்களுக்கான 25 மீட்டர் கைத்துப்பாக்கி குழு போட்டியில் இந்திய அணியின் ஒரு பகுதியாக மனு பாக்கர் மற்றும் ஈசா சிங் ஆகியோருடன் இணைந்து தங்கம் வென்றார். சனவரி 2024 இல், ரிதம் ஜகார்த்தாவில் நடந்த ஆசிய தகுதிச் சுற்றில் பாரிசு ஒலிம்பிக்கிற்கு தகுதி பெற்றார்.

ஆரம்ப கால வாழ்க்கை 
காவல் துறையில் பணிபுரியும் ரிதமின் தந்தை நரேந்தர் குமார் மற்றும் இவரது தாயார் நீலம் ஆகியோர் இவரை துப்பாக்கி சுடுதல் விளையாட்டில் ஈடுபட ஊக்கப்படுத்தினர். 12 வயதில், ரிதம் முதன்முதலில் புது தில்லியில் உள்ள முனைவர். கர்ணிசிங் சுடுதல் வெளிக்குச் சென்று தனது பயிற்சியைத் தொடங்கினார். இவர் ஆரம்பத்தில் வினித் குமாரின் கீழ் பயிற்சி பெற்றார் மற்றும் இவரது தாயார் துப்பாக்கி சுடுதல் அமர்வுகளுக்கு இவருடன் வருவார். இவர் பரிதாபாத்தில் உள்ள டெல்லி பப்ளிக் பள்ளியில் படித்தார்.

துப்பாக்கி சுடுதல் 
2023 இல், போபால் மத்திய பிரதேச மாநில துப்பாக்கி சுடுதல் அகாடமியில் உலகக் கோப்பையில் பங்கேற்றார். மே 2023 இல் ரிதம் 1996 அட்லாண்டா ஒலிம்பிக்கில் வெள்ளிப் பதக்கம் வென்ற டயானா இர்கோவாவின் 29 ஆண்டுகால சாதனையை முறியடித்தார். பாகுவில் நடந்த ஐஎஸ்எஸ்எஃப் உலகக் கோப்பையில் பெண்களுக்கான 25 மீட்டர் பிஸ்டல் தகுதிச் சுற்றில் ரிதம் 595 ரன்கள் எடுத்தார்.  1994 மே மாதம் மிலன் நகரில் நடந்த உலகக் கோப்பையில் டயானா 594 புள்ளிகளை எடுத்ததே உலக சாதனையாக இருந்தது. இந்த சாதனையை முறியடித்த ரிதம் 10 மீட்டர் கைத்துப்பாக்கி போட்டியில் இந்தியாவுக்காக வெண்கலப் பதக்கத்தையும் வென்றார். 

2022 ஆசிய விளையாட்டுப் போட்டிகளில் பெண்களுக்கான 25 மீட்டர் கைத்துப்பாக்கி குழு போட்டியில் இந்திய அணியின் ஒரு பகுதியாக மனு பாக்கர் மற்றும் ஈசா சிங் ஆகியோருடன் இணைந்து தங்கம் வென்றார். சனவரி 2024 இல், சங்வான் ஜகார்த்தாவில் நடந்த ஆசிய தகுதிச் சுற்றில் பங்கேற்றார் மற்றும் பாரிசு ஒலிம்பிக்கிற்கான தகுதி போட்டியில் 25 மீ கைத்துப்பாக்கி சுடுதலில் வெண்கலப் பதக்கம் வென்றார்.

மேற்கோள்கள் 

வாழும் நபர்கள்
2003 பிறப்புகள்
இந்தியக் குறிவைத்து சுடுவோர்கள்
இந்தியப் பெண் விளையாட்டு வீரர்கள்
இன்புளூயன்சா கண்டறியும் விரைவுச் சோதனை

இன்புளூயன்சா கண்டறியும் விரைவு சோதனை (Rapid influenza diagnostic test) நியூக்ளியோபுரோட்டின் எனப்படும் உட்கருப் புரத எதிர்ப்பூக்கியை கண்டறிவதன் மூலம் ஒரு நபருக்கு  இன்புளூயன்சா  தொற்று உள்ளதா என்பதை விரைவாகக் கூறுகிறது. வணிக ரீதியாக கிடைக்கும் இன்புளூயன்சா கண்டறியும் விரைவு சோதனை கருவிகளால் 30 நிமிடங்களுக்குள் முடிவுகளை வழங்க முடியும். இந்த முடிவுகளை வண்ண மாற்றம் அல்லது பிற காட்சி சமிக்ஞைகள் மூலம் கவனிக்க முடியும். மருத்துவர்களுக்கு, இன்புளூயன்சா கண்டறியும் விரைவு சோதனைகள் மருத்துவர்களுக்கு முதல்-வரிசை சோதனையாக செயல்படுகின்றன. இம்முடிவுகள் பின்னர் (குறிப்பாக எதிர்மறையாக இருந்தால்) பாரம்பரிய நோயறிதல் சோதனைகள் மூலம் உறுதிப்படுத்தப்படுகின்றன. இச்சோதனைகள் அதிக ஆபத்துள்ள நோயாளிகளுக்கு வைரசு தடுப்பு சிகிச்சையை உடனடியாகத் தொடங்கவும், பயனுள்ள தொற்றுக் கட்டுப்பாட்டு நடவடிக்கைகளை உருவாக்கவும், மற்றும் நோயறிதல் விசாரணைகள் தொடர்பான முடிவுகளை எடுக்கவும் மருத்துவர்களை அனுமதிக்கின்றன. இன்புளூயன்சா கண்டறியும் விரைவு சோதனைகள் மூடிய சுற்றுப்பாதை பராமரிப்பு அமைப்புகளில் மார்பு ஊடுகதிர்ப்படவியலையும் இரத்தப் பரிசோதனையையும் குறைக்கின்றன. ஆனால் நுண்ணுயிர்கொல்லி பரிந்துரைக்கப்படவில்லை, அல்லது அவசர சிகிச்சைப் பிரிவில் நேரத்தையும் பரிந்துரைக்கவில்லை. 

ஓர் ஆய்வின்படி, எச்1என்1 விரைவுப் பரிசோதனையில் 66% உணர்திறன் இருந்தாலும் , எச்1என்1 உட்கருப் புரதத்தைக் கண்டறிவதில் 34% தவறான-எதிர்மறை முடிவுகள் கிடைத்தன.

மாதிரி சேகரித்தல்
மாதிரியைப் பெறப் பயன்படுத்தப்படும் சேகரிப்பு நுட்பத்தைப் பொறுத்ததாகவே இன்புளூயன்சா கண்டறியும் விரைவு சோதனையின் துல்லியம் அமைந்துள்ளது. தொண்டை, மூக்கு மற்றும் மூக்குத்தொண்டைப் பாதை சுரப்புகள், குரல்வளை கழிவுகள் முதலியன் இச்சோதனைகளுக்கான மாதிரிகளாகும்.

மேற்கோள்கள்

மருத்துவம்
மருத்துவ சோதனைகள்
குறிப்பெடுத்தல்

குறிப்பெடுத்தல் (note taking) என்பது பல்வேறு ஆதாரங்கள் மற்றும் தளங்களில் இருந்து தகவல்களைப் பதிவு செய்யும் நடைமுறையாகும். குறிப்புகளை எடுத்துக்கொள்வதன் மூலம், எழுத்தாளர் தகவலின் சாரத்தைப் பதிவு செய்கிறார், எல்லாவற்றையும் நினைவுபடுத்துவதில் இருந்து விடுவிக்க இது உதவுகிறது.  ஒரு கூட்டத்தில் வாய்வழி விவாதம் அல்லது விரிவுரை (ஒரு சந்திப்பின் குறிப்புகள் பொதுவாக கூட்ட அறிக்கை என்று அழைக்கப்படும்) போன்ற சமயங்களின்போது இவ்வகையான குறிப்பெடுத்தல் மட்டுமே நிகழ்வின் ஒரே பதிவாக இருக்கலாம். எழுத்து மற்றும் எழுத்தறிவு வந்ததிலிருந்து, குறிப்புகள் பாரம்பரியமாக எப்போதும் கையால் எழுதப்பட்டன (பெரும்பாலும் குறிப்பேடுகளில் ), ஆனால் குறிப்பெடுத்தல் மென்பொருளின் அறிமுகம் குறிப்பெடுத்தலைச் சாத்தியமாகவும் பரவலாகவும் ஆக்கியுள்ளது. குறிப்பு எடுப்பது என்பது தனிப்பட்ட அறிவு மேலாண்மையில் ஒரு அடிப்படை திறன் ஆகும்.

வரலாறு 
குறிப்பு எடுப்பது மனித வரலாறு மற்றும் அறிவியல் வளர்ச்சியின் ஒரு முக்கிய பகுதியாக இருந்து வருகிறது. மறுமலர்ச்சி மற்றும் நவீன காலத்தின் தொடக்கத்தில், மாணவர்கள் பள்ளிகள், கல்விக்கூடங்கள் மற்றும் பல்கலைக்கழகங்களில் குறிப்புகளை எடுக்கக் கற்றுக்கொண்டனர், அவர்கள் தங்கள் கற்றலை முடித்த பிறகு குறிப்புப் படைப்புகளைத் தயாரித்தனர்.   நவீன முறைக்கு முந்தைய காலங்களில், மக்கள் பல வகையான குறிப்பேடுகளைப் பயன்படுத்தினர், இதில், கணக்கியல் கழிவுப் புத்தகங்கள் மற்றும் பக்கக் குறிப்பு ஆகியவை பொதுவானவையாகும்.  தத்துவஞானி ஜான் லாக் ஒரு பிரபலமான அட்டவணையிடல் முறையை உருவாக்கி வெளியிட்டார்.

மேற்கோள்கள் 

எழுத்து
கல்வி உளவியல்
சிப்ட் கவுர் சாம்ரா

சிப்ட் கவுர் சாம்ரா (பிறப்பு 9 செப்டம்பர் 2001) ஒரு இந்திய துப்பாக்கி சுடும் விளையாட்டு வீரர் ஆவார். இவர் ஒன்பது வயதில், பஞ்சாபில் உள்ள ஒரு துப்பாக்கி சுடுதல் அரங்கில் முதன்முதலில் இதில் ஈடுபட்டார்.  2022 ஆசிய விளையாட்டுப் போட்டியில் பெண்களுக்கான 50 மீட்டர் துப்பாக்கி சுடும் (மூன்று நிலைகள்) போட்டியில் தங்கப் பதக்கத்தை வென்றார். அதே நேரத்தில் பெண்களுக்கான 50 மீட்டர் துப்பாக்கி சுடுதல் (மூன்று நிலைகள்) இறுதிப் போட்டியில் தற்போதைய உலக சாதனையை நிகழ்த்தினார். 2022 ஆசிய விளையாட்டுப் போட்டியில் பெண்களுக்கான 50 மீட்டர் துப்பாக்கி சுடுதல் (மூன்று நிலைகள்) குழு போட்டியில் வெள்ளிப் பதக்கம் வென்ற அணியில் இவரும் ஒருவராக இருந்தார்.

ஆரம்ப கால வாழ்க்கை 
சாம்ரா துப்பாக்கி சுடுதல் போட்டியில் கவனம் செலுத்துவதற்காக பரித்கோட்டில் உள்ள மருத்துவக் கல்லூரியில் படிப்பை பாதியில் நிறுத்திவிட்டார். இவர் தற்போது அமிர்தசரஸில் உள்ள உடற்கல்வி மற்றும் விளையாட்டு இளங்கலை படித்து வருகிறார். துப்பாக்கி சுடும் வீரரான இவரது உறவினர் செகோன் என்பவரால் இவர் துப்பாக்கி சுடுதல் போட்டிக்கு அறிமுகமானார். ஒன்பது வயதில், பஞ்சாபில் உள்ள ஒரு துப்பாக்கி சுடுதல் அரங்கில் முதன்முதலில் இதில் ஈடுபட்டார். இவரது பெற்றோர் விவசாய குடும்பத்தை சேர்ந்தவர்கள் மற்றும் அரிசி வியாபாரம் செய்து வருகின்றனர்.

வாழ்க்கை 
சாம்ரா ஜூனியர் உலகக் கோப்பையில் ஐந்து பதக்கங்களை வென்றார். பின்னர் 2022 தேசிய விளையாட்டுப் போட்டிகளில் தங்கப் பதக்கம் வென்றார். உலகக் கோப்பையில் 50 மீட்டர் துப்பாக்கி சுடும்  (மூன்று நிலைகள்) போட்டியில் வெண்கலம் வென்றார். 2023 செப்டம்பரில், சாம்ரா 2.6 புள்ளிகள் வித்தியாசத்தில் பிரித்தானி சியோனாய்ட் மெக்கின்டோஷ் வைத்திருந்த உலக சாதனையை சிஃப்ட் முறியடித்தார். சாம்ரா மொத்தம் 469.6 புள்ளிகளைப் பெற்று, முழங்கால் நிலையில் 154.6, படுத்த நிலையில் 157.9 மற்றும் நின்ற நிலையில் 157.1 புள்ளிகள் பெற்று சீனாவின் கியோங்யூ ஜாங்கை வீழ்த்தி தங்கம் வென்றார்.

2022 ஆசிய விளையாட்டுப் போட்டியில் பெண்களுக்கான 50 மீட்டர் துப்பாக்கி சுடும்  (மூன்று நிலைகள்) போட்டியில் தங்கப் பதக்கத்தை வென்றார். அதே நேரத்தில் பெண்களுக்கான 50 மீட்டர் துப்பாக்கி சுடுதல் (மூன்று நிலைகள்) இறுதிப் போட்டியில் தற்போதைய உலக சாதனையை நிகழ்த்தினார். 2022 ஆசிய விளையாட்டுப் போட்டியில் பெண்களுக்கான 50 மீட்டர் துப்பாக்கி சுடுதல் (மூன்று நிலைகள்) குழு போட்டியில் வெள்ளிப் பதக்கம் வென்ற அணியில் இவரும் ஒருவராக இருந்தார்.

மேற்கோள்கள் 

2001 பிறப்புகள்
வாழும் நபர்கள்
இந்திய விளையாட்டு வீரர்கள்
பாலக் குலியா

பாலக் குலியா (பிறப்பு 9 நவம்பர் 2005) ஹரியானாவின் ஜஜ்ஜரில் உள்ள நிமானா கிராமத்தைச் சேர்ந்த ஒரு இந்திய விளையாட்டு துப்பாக்கி சுடும் வீரர் ஆவார். இவர் 10 மீட்டர் காற்று கைத்துப்பாக்கி (ஏர் பிஸ்டல்) பிரிவில் போட்டியிடுகிறார். இவர் சீனாவின் ஹாங்சோவில் நடந்த ஆசிய விளையாட்டுப் போட்டியில் இந்திய துப்பாக்கி சுடும் குழுவில் இடம்பெற்று 10 மீட்டர் காற்று கைத்துப்பாக்கி பிரிவில் ஆசிய விளையாட்டு சாதனையுடன் தங்கம் வென்றார். இவர் குழு போட்டியில் மற்றொரு வெள்ளி பதக்கம் வென்றார். பெண்கள் 10 மீட்டர் கைத்துப்பாக்கி போட்டியில் இந்தியா தங்கம் மற்றும் வெள்ளி பதக்கம் இரண்டையும் வென்றது, ஈசா சிங்  இரண்டாவது இடத்தைப் பிடித்தார். இவர் ரிலையன்ஸ் அறக்கட்டளையின் ஆதரவுடன் பயிற்சி பெறுகிறார்.

ஆரம்ப கால வாழ்க்கை 
ஹரியானா மாநிலம் ஜஜ்ஜார் மாவட்டத்தில் உள்ள நிமனா கிராமத்தைச் சேர்ந்தவர் பாலக். 13 வயதில், பரிதாபாத் துப்பாக்கி சுடும் அரங்கில், பயிற்சியாளர் ராகேஷ் சிங்கின் கீழ், விளையாட்டை தீவிரமாக எடுத்துக்கொள்வதற்கு முன், இவர் ஒரு பொழுதுபோக்காக இதை கற்க தொடங்கினார். இவரது தந்தை ஜோகிந்தர் சிங் ஒரு தொழிலதிபர் மற்றும் இவருக்கு இரண்டு இளைய உடன்பிறப்புகள், இரட்டையர், ஒரு சகோதரர் மற்றும் ஒரு சகோதரி உள்ளனர். இவரது பயிற்சிக்கு ஆதரவாக இவரது தந்தை குடும்பத்தை குருகிராமில் இருந்து பரிதாபாத்திற்கு மாற்றினார். இவரது பயிற்சியாளர் கைத்துப்பாக்கி மட்டுமே பயிற்றுவிப்பதால், இவர் கைத்துப்பாக்கி போட்டியில் பங்கேற்றார்.  இவர் ரிலையன்ஸ் அறக்கட்டளையின் ஆதரவுடன் பயிற்சி பெறுகிறார்.

துப்பாக்கி சுடுதல் 
2021 இல் தேசிய துப்பாக்கி சுடும் போட்டியில் இவர் 10 மீட்டர் காற்று கைத்துப்பாக்கி பிரிவில் 6வது இடத்தையும், ஜூனியர் வகுப்பில் 4வது இடத்தையும் பிடித்தார். ஆனால் கைத்துப்பாக்கி செயலிழந்ததால் இறுதிப் போட்டியைத் தவறவிட்டார். 2022 மே 11 அன்று, ஜெர்மனியின் சுஹ்லில் நடந்த ஜூனியர் உலக கோப்பையில் தங்கம் வென்றார். 2022 இல் எகிப்தின் கெய்ரோவில் நடைபெற்ற கைத்துப்பாக்கி  உலக சாம்பியன் போட்டியில் காற்று கைத்துப்பாக்கி அணி போட்டியில் வெள்ளி வென்ற இந்திய பெண்கள் அணியில் இவர் இடம்பெற்றார். 2023 ஆகஸ்ட் மாதம் அஜர்பைஜானின் பாகுவில் நடந்த உலக துப்பாக்கிச் சுடுதல் சாம்பியன் போட்டியில் ஒலிம்பிக்கிற்கான தகுதிச் சுற்று போட்டியில் பங்கேற்றார், ஆனால் தகுதி பெறத் தவறினார். 2023 ஜூன் மாதம், போபாலில்உள்ள மத்தியப் பிரதேச அகாடமியில் நடைபெற்ற 21வது குமார் சுரேந்திர சிங் துப்பாக்கிச் சுடுதல் போட்டியில் 10 மீட்டர் கைத்துப்பாக்கி   போட்டியில் பாலக் தங்கம் வென்றார்.

இவர் சீனாவின் ஹாங்சோவில் நடந்த ஆசிய விளையாட்டுப் போட்டியில் இந்திய துப்பாக்கி சுடும் குழுவில் இடம்பெற்று 10 மீட்டர் காற்று கைத்துப்பாக்கி பிரிவில் ஆசிய விளையாட்டு சாதனையுடன் தங்கம் வென்றார். இவர் குழு போட்டியில் மற்றொரு வெள்ளி பதக்கம் வென்றார். பெண்கள் 10 மீட்டர் கைத்துப்பாக்கி போட்டியில் இந்தியா தங்கம் மற்றும் வெள்ளி பதக்கம் இரண்டையும் வென்றது, ஈசா சிங்  இரண்டாவது இடத்தைப் பிடித்தார்.

மேற்கோள்கள் 

வாழும் நபர்கள்
2005 பிறப்புகள்
இந்திய விளையாட்டு வீரர்கள்
நெஞ்சமுண்டு நேர்மையுண்டு

நெஞ்சமுண்டு நேர்மையுண்டு என்பது 1991 இல் வெளிவந்த தமிழ்த் திரைப்படமாகும். இதனை ராமதாஸ் எழுதி இயக்கியிருந்தார். ராமராஜன் மற்றும் ரூபினி ஆகியோர் நாயகன், நாயகியாக நடித்திருந்தனர்.

இவர்களுடன் சின்னி ஜெயந்த், கவுண்டமணி, செந்தில் மற்றும் விஜயகுமார் ஆகியோர் முக்கிய வேடங்களில் நடித்திருந்தனர். எஸ் ஏ ராஜ்குமார் இத்திரைப்படத்திற்கு இசையமைத்திருந்தார்.

நடிகர்கள்
 ராமராஜன்
 ரூபினி (நடிகை)
 சின்னி ஜெயந்த்
 கவுண்டமணி
 செந்தில்
 விஜயகுமார்
 வடிவுக்கரசி
 கிட்டி
 லிவிங்ஸ்டன் (நடிகர்)

மேற்கோள்கள்

1991 தமிழ்த் திரைப்படங்கள்
இந்தியத் தமிழ்த் திரைப்படங்கள்
லிவிங்ஸ்டன் நடித்த திரைப்படங்கள்
வடிவுக்கரசி நடித்த தமிழ்த் திரைப்படங்கள்
விஜயகுமார் நடித்த திரைப்படங்கள்
ராமராஜன் நடித்த திரைப்படங்கள்
கவுண்டமணி நடித்த திரைப்படங்கள்
செந்தில் நடித்த திரைப்படங்கள்
சோதி சுரேகா

சோதி சுரேகா ஒரு இந்திய வில்வித்தை வீராங்கனை ஆவார். இவர் வில்வித்தை உலகக் கோப்பை, உலக வில்வித்தை மற்றும் ஆசிய விளையாட்டுப் போட்டிகளில் கூட்டு வில்வித்தை போட்டியில் பல தங்கப் பதக்கங்களை வென்றுள்ளார். 2023 ஆம் ஆண்டில், உலக வில்வித்தை போட்டியில் தங்கப் பதக்கம் மற்றும் ஆசிய விளையாட்டுப் போட்டிகளில் பல தங்கப் பதக்கங்களை வென்ற முதல் இந்திய வில்வித்தை வீராங்கனை என்ற பெருமையைப் பெற்றார். இவருக்கு 2017 ஆம் ஆண்டில் இந்திய அரசால் இந்தியாவின் இரண்டாவது மிக உயர்ந்த விளையாட்டு விருதான அருச்சுனா விருது வழங்கப்பட்டது.

ஆரம்ப கால வாழ்க்கை 
சோதி சுரேகா 3 சூலை 1996 அன்று ஆந்திரப் பிரதேசத்தின் கிருஷ்ணா மாவட்டத்தில் உள்ள சல்லப்பள்ளியில் வெண்ணம் சுரேந்திர குமார் மற்றும் துர்கா ஆகியோருக்கு மகளாக பிறந்தார்.  இவரது தந்தை முன்னாள் கபடி வீரர் மற்றும் விசயவாடாவில் கால்நடை மருத்துவர் ஆவார்.

ஆரம்பத்தில், மூன்று வயதிலிருந்தே சோதி சுரேகா நீச்சல் பயிற்சியைத் தொடங்கினார். 2001ல் சோதி ஐந்து கிலோ மீட்டர் நீந்தி கிருஷ்ணா நதியை மூன்று மணி நேரம், 20 நிமிடங்கள் மற்றும் ஆறு வினாடிகளில் கடந்து, லிம்கா சாதனை புத்தகத்தில் இடம்பிடித்த இளையவர் என்ற பெருமையைப் பெற்றார். சோதி விசயவாடாவில் உள்ள நாளந்தா வித்யா நிகேதனில் பள்ளிப்படிப்பை முடித்தார். இவர் K L பல்கலைக்கழகத்தில் தொழில்நுட்பவியல் இளையர் மற்றும் முதுகலை வணிக மேலாண்மைபட்டம் பெற்றார்.

வில்வித்தை 
சோதி 11 வயதிலிருந்தே வில்வித்தை பயிற்சி செய்யத் தொடங்கினார், இளைஞர் மட்டத்தில் பல்வேறு போட்டிகளில் பங்கேற்றார். 2011 இல், ஈரானின் தெகுரானில் நடைபெற்ற 2011 ஆசிய வில்வித்தை சாம்பியன் போட்டியில் வெண்கலப் பதக்கம் வென்றார். 2013 இல், சீனாவின் வுக்ஸியில் நடைபெற்ற 2013 உலக வில்வித்தை இளைஞர் போட்டியில் இரண்டு வெண்கலப் பதக்கங்களை வென்றார். இவர் ஐந்து ஆசிய வில்வித்தை போட்டிகளில் பங்கேற்று நான்கு தங்கம், நான்கு வெள்ளி மற்றும் இரண்டு வெண்கலப் பதக்கங்களை வென்றுள்ளார். இவர் வில்வித்தை உலகக் கோப்பைகளில் ஐந்து தங்கம், நான்கு வெள்ளி மற்றும் ஏழு வெண்கலப் பதக்கங்களை வென்றுள்ளார்.

சோதி 2021 உலக வில்வித்தை போட்டிகளில் மூன்று வெள்ளிப் பதக்கங்களை வென்றார் மற்றும் அதைச் செய்த முதல் இந்தியர் ஆனார். உலக வில்வித்தை போட்டிகளில் ஒரு தங்கம், நான்கு வெள்ளி மற்றும் மூன்று வெண்கலப் பதக்கங்களை வென்றுள்ளார். சனவரி 2022 இல், அமெரிக்காவின் பென்சில்வேனியாவில் உள்ள லான்காஸ்டர் அருகே நடைபெற்ற லான்காஸ்டர் வில்வித்தை பெண்கள் ஓபன் நிகழ்வில் முதல் இடத்தைப் பிடித்தார். 2023 இல் 2022 ஆசிய விளையாட்டுப் போட்டிகளில் சோதி மூன்று தங்கப் பதக்கங்களை வென்றார், வில்வித்தையில் பல தங்கப் பதக்கங்களை வென்ற முதல் இந்தியர் ஆனார்.

விருதுகளும் பாராட்டுகளும் 

 ஆந்திரப் பிரதேச அரசின் பிரதிபா புரஸ்கார் (2001)
 இந்திய அரசின் சாதனை விருது (2002)
 உலக வில்வித்தை சம்மேளனத்தின் கோல்டன் டார்கெட் விருது (2013)
 இந்திய அரசின் அருச்சுனா விருது (2017)
 டைம்ஸ் ஆஃப் இந்தியா ஆண்டின் சிறந்த வில்வித்தை வீரர் (2021)

2017 ஆம் ஆண்டில், அப்போதைய ஆந்திரப் பிரதேச முதல்வர் சந்திரபாபு நாயுடு அவருக்கு 00 சதுர அடியில் வீட்டு மனையுடன் 1 கோடி ரூபாய் ரொக்கப் பரிசாக 5 வழங்கினார்.

மேற்கோள்கள் 

வாழும் நபர்கள்
1996 பிறப்புகள்
இந்திய விளையாட்டு வீரர்கள்
அருச்சுனா விருது பெற்றவர்கள்
லா மலிஞ்சே

மெரினா அல்லது மாலின்ட்சின் ( சுமார் 1500 –  1529), மிகவும் பிரபலமாகலா மலிஞ்சே எனவும் அறியப்படும் இவர், மெக்சிகன் வளைகுடா கடற்கரையைச் சேர்ந்த ஒரு நஹுவா இனப் பெண் ஆவார். எசுப்பானிய  தேடல் வெற்றி வீரரான எர்னான் கோட்டெசின் மொழிபெயர்ப்பாளராகவும், ஆலோசகராகவும், இடைத்தரகராகவும் செயல்பட்டு அசுடெக் பேரரசு மீதான எசுப்பானியர்களின் வெற்றிக்கு பங்களித்ததார். தபாஸ்கோவின் பூர்வீகவாசிகளால் 1519 இல் எசுப்பானியர்களுக்கு வழங்கப்பட்ட 20 அடிமைப் பெண்களில் இவரும் ஒருவர். கோர்டெஸ் இவரை தனது துணையாகத் தேர்ந்தெடுத்தார். இவர்களுக்கு மார்டின் என்ற ஒரு மகன் பிறந்தார். இவர் புதிய எசுப்பானியாவில் முதல் மெஸ்டிசோக்களில் (கலப்பு ஐரோப்பிய மற்றும் பூர்வீக அமெரிக்க வம்சாவளியைச் சேர்ந்தவர்கள்) ஒருவர். 

லா மலிஞ்சேவின் நற்பெயர் பல நூற்றாண்டுகளாக மாறியுள்ளது. பல்வேறு மக்கள் தங்கள் சொந்த சமூகங்களின் சமூக மற்றும் அரசியல் முன்னோக்குகளுக்கு எதிராக இவரது பங்கை மதிப்பிடுகின்றனர். குறிப்பாக 1821 இல் எசுப்பானியாவில் இருந்து மெக்சிகோ சுதந்திரம் பெற வழிவகுத்த மெக்சிக்கோ விடுதலைப் போருக்குப் பிறகுஇவரை ஒரு தீயவளாகவோ அல்லது சூழ்ச்சிகாரியாகவோ சித்தரித்தன. இன்று மெக்சிகோவில், லா மலிஞ்சே ஒரு சக்திவாய்ந்த சின்னமாக உள்ளார். துரோகத்தின் உருவகம், மிகவும் பாதிக்கப்பட்டவர் அல்லது புதிய மெக்சிகன் மக்களின் அடையாள தாய் என பல்வேறு மற்றும் அடிக்கடி முரண்பட்ட அம்சங்களில் புரிந்து கொள்ளப்படுகிறார். மெக்சிகோவில் மலிஞ்சிஸ்டா என்ற சொல் ஒரு விசுவாசமற்ற தோழரைக் குறிக்கிறது.

வரலாறு 
இவரது பிறந்த தேதி பற்றி தெரியவில்லை.ஆனால் அது சுமார் 1500 ஆக இருக்கலாம். மேலும் 1505க்கு பிற்பட்டதாகவும் இருக்கலாம் என மதிப்பிடப்பட்டுள்ளது.  ஆஸ்டெக் பேரரசின் கிழக்கே கோட்சாகோல்கோஸ் ஆற்றின் கரையில் அமைந்துள்ள ஒரு மெசோஅமெரிக்கன் மாநிலத்தின் ஒரு பகுதி அல்லது துணை ஆறான அல்டெபெட்டின் கரையில் இவர் பிறந்திருக்கலாம். அதே போல இவரது பிறப்பு பெயரைப் பற்றிய தகவல்களும் மாறுபடுகின்றன.

இதனையும் காண்க 

 மெக்சிக்கோவின் வரலாறு
 அசுடெக் பேரரசை எசுப்பானியர் கைப்பற்றுதல்

குறிப்புகள்

மேற்கோள்கள்

நூல் பட்டியல்

மேலும் படிக்க

வெளி இணைப்புகள் 

"Cortés girlfriend is not forgiven". The New York Times. accessed 10 June 2019
Hernando Cortés on the Web : Malinche / Doña Marina (resources)
in defense of Malinche
Making Herself Indispensable, Condemned for Surviving: Doña Marina (Part 1)
Making Herself Indispensable, Condemned for Surviving: Doña Marina (Part 2)
La Malinche, an ambivalent interpreter from the past
Leyenda y nacionalismo: alegorías de la derrota en La Malinche y Florinda "La Cava", Spanish-language article by Juan F. Maura comparing La Cava and Mexican Malinche.

1500களில் பிறப்புகள்
எசுப்பானியா
அதிதி சுவாமி

அதிதி கோபிசந்த் சுவாமி மகாராட்டிராவைச் சேர்ந்த ஒரு இந்திய வில்வித்தை வீராங்கனை ஆவார். இவர் வில்வித்தை உலகக் கோப்பை, உலக வில்வித்தை மற்றும் ஆசிய விளையாட்டுப் போட்டிகளில் கூட்டு வில்வித்தை போட்டியில் பல தங்கப் பதக்கங்களை வென்றுள்ளார். 2023 ஆம் ஆண்டில், உலக வில்வித்தை போட்டியில் தங்கப் பதக்கம் வென்றபோது, மூத்தோர் பிரிவில்  இந்தியாவின் முதல் தனிநபர் உலக சாம்பியன் ஆனார். கூட்டுப் பெண்கள் இறுதிப் போட்டியில் வென்றதன் மூலம்  உலகக் கோப்பை சகாப்தத்தில் (2006க்குப் பின்) இளைய உலக சாம்பியனானார். 2022 ஆசிய விளையாட்டுப் போட்டிகளில் ஒரு தங்கம் மற்றும் ஒரு வெண்கல பதக்கம் வென்றார். இவருக்கு 2024 ஆம் ஆண்டில் இந்திய அரசால் இந்தியாவின் இரண்டாவது மிக உயர்ந்த விளையாட்டு விருதான அருச்சுனா விருது வழங்கப்பட்டது.

ஆரம்ப கால வாழ்க்கை 
கணித ஆசிரியரான அதிதி சுவாமியின் தந்தை கோபிசந்த், தனது மகளின் பயிற்சிக்கு ஆதரவாக அருகிலுள்ள கிராமத்தில் இருந்து சதாராவுக்கு குடிபெயர்ந்தார். இவருக்கு 12 வயதாக இருந்தபோது, வில்வித்தை விளையாட்டில் அறிமுகப்படுத்துவதற்காக சதாரா நகரின் ஷாகு அரங்கிற்கு அழைத்துச் சென்றார். அதிதி சுவாமி குழந்தைகள் கால்பந்து விளையாடுவதையும், தடகளத்தில் பயிற்சி செய்வதையும் பார்த்தார் ஆனால் ஒரு மூலையில் ஒரு சிறிய குழுவினர் பயிற்சி செய்து கொண்டிருந்த வில்வித்தையை தேர்வு செய்தார். பின்னர், கரும்பு தோட்டத்தில் பயிற்சியாளர் பிரவின் சாவந்திடம் பயிற்சி பெற்றார்.

வில்வித்தை 
அதிதி சுவாமி 2023 ஆம் ஆண்டில் தனது 17வது வயதில் உலக வில்வித்தை போட்டியில் தங்கப் பதக்கம் வென்றபோது, மூத்தோர் பிரிவில்  இந்தியாவின் முதல் தனிநபர் உலக சாம்பியன் ஆனார். கூட்டுப் பெண்கள் இறுதிப் போட்டியில் வென்றதன் மூலம்  உலகக் கோப்பை சகாப்தத்தில் (2006க்குப் பின்) இளைய உலக சாம்பியனானார். ஜோதி சுரேகா மற்றும் பர்னீத் கவுர் ஆகியோருடன் மகளிர் அணி கூட்டு வில்வித்தை போட்டியில் தங்கப் பதக்கம் வென்றார்.

அதிதி சுவாமி 2023 உலக வில்வித்தை இளைஞர் போட்டியில் இரண்டு தங்கப் பதக்கங்களை வென்றார். 2023 ஆம் ஆண்டில், ஆசிய விளையாட்டுப் போட்டிகள் 2022 இல் தங்கப் பதக்கம் வென்ற இந்திய அணியின் ஒரு பகுதியாகவும் இருந்தார். 2022 ஆசிய விளையாட்டுப் போட்டிகளில் ஒரு தங்கம் மற்றும் ஒரு வெண்கல பதக்கம் வென்றார்.

விருதுகள் 
அதிதி சுவாமி 9 ஜனவரி 2024 அன்று இந்தியக் குடியரசுத் தலைவரிடமிருந்து அருச்சுனா விருதைப் பெற்றார்.

மேற்கோள்கள் 

அருச்சுனா விருது பெற்றவர்கள்
2006 பிறப்புகள்
வாழும் நபர்கள்
இந்திய விளையாட்டு வீரர்கள்
பாக்கித்தானில் வறட்சி

பாக்கித்தானில் வறட்சி   (Drought in Pakistan)  என்பது அந்நாட்டில் அடிக்கடி நிகழும் ஒரு நிகழ்வாக மாறியுள்ளது. 1998-2002 ஆம் ஆண்டுகளில் ஏற்பட்ட வறட்சி 50 ஆண்டுகளில் சந்தித்த மிக மோசமான வறட்சியாகக் கருதப்படுகிறது. பாக்கித்தானின் பொருளாதார ஆய்வு அறிக்கையின்படி, மோசமான வளர்ச்சி செயல்பாட்டிற்கு காரணமான முக்கிய காரணிகளில் வறட்சியும் ஒன்றாகும். குறிப்பாக பலுசிசுத்தான் மாகாணத்தின் மேற்கு மற்றும் மத்திய பகுதிகள் கிட்டத்தட்ட ஆண்டு முழுவதும் வறட்சியின் பிடியில் இருக்கின்றன. அங்குள்ள மக்கள் பேரழிவுகளுடன் சேர்ந்து வாழ்கின்றனர் என செய்தி இதழ் செய்தி வெளியிட்டுள்ளது.Living with disasters இந்நாட்டில் வறட்சி பொதுவானதாக உள்ளது; ஒருவேளை பருவமழை பெய்யத் தவறினால் இங்கு கடும் வறட்சி ஏற்படும்.

மேற்கோள்கள் 

பாக்கித்தானின் புவியியல்
நிசா இராசகோபாலன்

நிசா பி. இராசகோபாலன் (Nisha Rajagopalan) (பிறப்பு:22 அக்டோபர் 1980), ஒரு கர்நாடக இசைக்கலைஞர் . இவரது தாயார், வசுந்தரா இராசகோபால், பிரபல இசையமைப்பாளரான கோடீசுவர ஐயரின் வழித்தோன்றலான கோபால ஐயரின் சீடர் ஆவார்.  நிசா தனது தாயிடமிருந்து குரலிசையில் பயிற்சியைத் தொடங்கினார். பின்னர் டி. ஆர் சுப்பிரமணியம், கல்கத்தா கிருஷ்ணமூர்த்தி, சுகுணா வரதாச்சாரி, பி. எஸ். நாராயணசாமி ஆகியோரிடம் பயிற்சிப் பெற்றார்.  

இவர் சென்னை, அகில இந்திய வானொலி, முதல்நிலைக் கலைஞரும் இந்தியக் கலாச்சார உறவுக் குழுவில் (ICCR) அங்கீகாரம் பெற்ற கலைஞருமாவார்.

குடும்பம் 
நிசாவின் தந்தை இராசகோபாலன் கனடாவின் தொராண்டோவில் பணிபுரிந்ததால், தனது பெற்றோருடன் அங்கு வசித்து வந்தார். மூன்று மகள்களில் இரண்டாவது மகளாவார். பேராசிரியர் டி. ஆர். சுப்பிரமணியத்திடம் இசை கற்றுக்கொள்வதற்காக இவர் தனது தாய் மற்றும் சகோதரிகளுடன் புது தில்லிக்குச் சென்றார். 1995இல் இவரது தந்தைக்கு சென்னையில் வேலை கிடைத்தது. அதனால் இவர்கள் அனைவரும் சென்னைக்கு குடிபெயர்ந்தனர். நிசாவின் கணவர் அரவிந்த் ஒரு விமானம் ஓட்டுநராவார். இவர்களுக்கு வித்யுத்  என்ற மகன் 2014 இல் பிறந்தார்.

விருதுகளும் பாராட்டுகளும் 
இவர் பின்வரும் விருதுகளைப் பெற்றுள்ளார்:

 தி இந்து சரிகம எம். எஸ். சுப்புலட்சுமி விருது (முதலில் விருது பெற்றவர்) (2011) 
 இசை பேரொளி (கார்த்திக் பைஃன் ஆர்ட்சு) 
 கல்கி கிருஷ்ணமூர்த்தி நினைவு விருது (கல்கி கிருஷ்ணமூர்த்தி நினைவு அறக்கட்டளை) 
 சண்முக சங்கீத சிரோமணி விருது (ஸ்ரீ சண்முகானந்தா பைஃன் ஆர்ட்சு மற்றும் சங்கீத சபை) 
 சிறந்த பெண் பாடகர் (தி மியூசிக் அகாதமி)

மேற்கோள்கள்

வெளி இணைப்புகள் 
 
 வசுந்தரா இராசகோபால்

1980 பிறப்புகள்
வாழும் நபர்கள்
தமிழ்நாட்டுப் பெண் இசைக்கலைஞர்கள்
தமிழ்நாட்டுப் பாடகர்கள்
கருநாடக இசைப் பாடகர்கள்
உஷா நாயுடு

உஷா நாயுடு (Usha Naidu) என்பவர் இந்திய அரசியல்வாதியும் மேனாள் துணைக் குடியரசுத் தலைவர் வெங்கையா நாயுடுவின் மனைவி ஆவார். இவர் இந்தியாவின் 13ஆவது இரண்டாவது பெண்மணியாகப் பணியாற்றினார்.

தனிப்பட்ட வாழ்க்கை 
உஷா 14 ஏப்ரல் 1970-இல் வெங்கையா நாயுடுவை மணந்தார். இவருக்கு ஒரு மகன் மற்றும் மகள் உள்ளனர்.

மேற்கோள்கள் 

வாழும் நபர்கள்
சுதேஷ் தன்கர்

சுதேஷ் தன்கர் (Sudesh Dhankhar) என்பவர் இந்தியாவின் தற்போதைய இரண்டாவது பெண்மணி ஆவார். இவர் முன்பு மேற்கு வங்கத்தின் முதல் பெண்மணியாக இருந்தார்.

கல்வி 
பனஸ்தாலி வித்யாபீடத்தில் தனது பல்கலைக்கழகத்திற்கு முந்தைய படிப்பு, இளங்கலை மற்றும் முதுகலைப் படிப்பை முடித்தார், சுதேஷ். 2013 மற்றும் 2022-க்கு இடையில், இவர் பனஸ்தலி வித்யாபீடத்தில் முனைவர் பட்டம் பெற்றார். இவர் சுன்சுனூ மாவட்டத்தில் நிலத்தடி நீர் பாதுகாப்பு குறித்த தனது ஆய்வறிக்கையைச் சமர்ப்பித்து, 2022-இல் பட்டம் பெற்றார்.

இந்தியாவின் இரண்டாவது பெண்மணி

மாநில பயணங்கள் 
இந்தியாவின் இரண்டாவது பெண்மணியாக, இவர் தனது கணவருடன் மூன்றாம் சார்லஸின் முடிசூட்டு விழாவிற்குச் சென்றார்.

தனிப்பட்ட வாழ்க்கை 
1956ஆம் ஆண்டு சூலை 20ஆம் தேதி பிறந்தார். இவர் 1979ஆம் ஆண்டு இந்தியாவின் துணைக் குடியரசுத் துணைத்தலைவர் ஜகதீப் தன்கரை மணந்தார். இந்த இணையருக்கு ஒரு மகள் (கம்மா) உள்ளார். இவர் மறைந்த விஜய் சங்கர் வாஜ்பாயின் மகன் கார்த்திகேய வாஜ்பாயை மணந்தார்.

மேற்கோள்கள் 

வாழும் நபர்கள்
இந்தியப் பெண்கள்
இந்தியாவின் இரண்டாவது பெண்கள்

இந்தியாவின் இரண்டாவது பெண்மணி (Second ladies of India) அல்லது இரண்டாவது நற்குடியாளர் என்பது குடியரசுத் துணைத் தலைவராகப் பதவி வகிப்பவரின் துணைவருக்கு வழங்கப்படும் பட்டமாகும். பொதுவாகத் துணைக் குடியரசுத் தலைவரின் மனைவி ஆவார். இந்தியாவின் தற்போதைய இரண்டாவது பெண்மணி முனைவர் சுதேஷ் தன்கர். இவர் தற்போதைய இந்தியக் குடியரசுத் துணைத் தலைவர் ஜக்தீப் தன்கரின் மனைவி ஆவார்.

பட்டியல்

மேலும் பார்க்கவும் 

 இந்தியாவின் துணை ஜனாதிபதி
 இந்தியாவின் முதல் பெண்கள் மற்றும் தாய்மார்கள்
 இந்தியப் பிரதமரின் மனைவி

குறிப்புகள்

மேற்கோள்கள் 

இந்தியப் பெண்
ஐலெக்சு

ஐலெக்சு (தாவரவியல் பெயர்: Ilex) என்பது அக்விஃபோலியாசியே (Aquifoliaceae) என்ற பூக்கும் தாவரக் குடும்பத்தின் ஒரே பேரினம் ஆகும். இப்பேரினத்தினைக் கண்டறிந்த தாவரவியலாளரை, Tourn. ex L. என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1753  ஆம் ஆண்டு எனத் தெரிவிக்கிறது.  இப்பேரினத்தின் இயற்கை வாழ்விடப் பரவலிடங்கள் என்பது,  பூமியின் ஐந்து கண்டங்களிலும் உள்ளன.

வளர் இயல்புகள் 
இப்பேரினம், மிதவெப்பமண்டலம் மற்றும் அயன அயல் மண்டலம் உள்ள பூமியின் பல பகுதிகளில் வாழ்கின்றன. இதன் இனங்களில் மரங்கள், குறுமரங்கள், கொடிகள் ஆகிய வகைகள் உள்ளன. இவை பசுமை மாறா இலைகள் அல்லது இலையுதிர் இலையமைவுகளைக் கொண்டுள்ளன. பூக்கள் தெளிவாகத் தோன்றாத; புலப்படாதவை ஆகும். பல இனங்கள் இலாரல் (laurel) வனச் சூழ்நிலையில் ஒத்திசைந்து வாழ்கின்றன. சில சிற்றினங்கள்  உயரமுள்ள மலைகளில் வாழ்கின்றன. இப்பேரினத்தின் மரங்கள் சிறிய, மாறாப் பசுமை மரங்களைக் கொண்டிருக்கின்றன. பொதுவாக இதன் இனங்கள் மெதுவாக வளரக்கூடியன; முதல் உயரமாக வளரக்கூடியன. ஐலெக்சு அகொய்போலியம்  (Ilex aquifolium) என்ற  மாதிரி இனங்கள் ஐரோப்பாவில் மட்டுமே உள்ளது. இது குறித்து இலின்னேயசு முதலில் விவரத்துள்ளார்.

இப்பேரினத்தின் இனங்கள்  
கியூ தாவரவியல் ஆய்வகம், இப்பேரினத்தின் இனங்களாக, 560  இனங்களை, பன்னாட்டு தாவரவியல் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.
 

 Ilex abscondita 
 Ilex aculeolata 
 Ilex acutidenticulata 
 Ilex affinis 
 Ilex aggregata 
 Ilex alternifolia 
 Ilex altiplana 
 Ilex amazonensis 
 Ilex ambigua 
 Ilex amelanchier 
 Ilex amplifolia 
 Ilex amygdalina 
 Ilex andicola 
 Ilex angulata 
 Ilex angustissima 
 Ilex annamensis 
 Ilex anodonta 
 Ilex anomala 
 Ilex antonii 
 Ilex apicidens 
 Ilex apiensis 
 Ilex aquifolium 
 Ilex aracamuniana 
 Ilex archeri 
 Ilex ardisiifrons 
 Ilex argentina 
 Ilex arimensis 
 Ilex arisanensis 
 Ilex arnhemensis 
 Ilex asperula 
 Ilex asprella 
 Ilex atabapoensis 
 Ilex atrata 
 Ilex 
 Ilex auricula 
 Ilex austrosinensis 
 Ilex azuensis 
 Ilex baasiana 
 Ilex bahiahondica 
 Ilex barahonica 
 Ilex belizensis 
 Ilex berteroi 
 Ilex bidens 
 Ilex bidoupensis 
 Ilex bioritsensis 
 Ilex biserrulata 
 Ilex blancheana 
 Ilex blanchetii 
 Ilex brachyphylla 
 Ilex brandegeeana 
 Ilex brasiliensis 
 Ilex brevicuspis 
 Ilex brevipedicellata 
 Ilex buergeri 
 Ilex bullata 
 Ilex buxifolia 
 Ilex buxoides 
 Ilex calcicola 
 Ilex canariensis 
 Ilex cardonae 
 Ilex cassine 
 Ilex cauliflora 
 Ilex celebensis 
 Ilex centrochinensis 
 Ilex cerasifolia 
 Ilex chamaebuxus 
 Ilex chamaedryfolia 
 Ilex championii 
 Ilex chapaensis 
 Ilex chengbuensis

மேற்கோள்கள்

வெளியிணைப்புகள் 

பூக்கும் தாவரப் பேரினங்கள்
அக்விஃபோலியாசியே குடும்பம்
மருத்துவத் தாவரங்கள்
கிறித்தவத் திருநாள் தாவரங்கள்
தனிப்பூண்டு

,
தனிப்பூண்டு (Solo garlic, single clove garlic, chinese garlic, monobulb garlic, single bulb garlic அல்லது pearl garlic) என்பது வெள்ளைப்பூண்டு (Allium sativum) வகைகளில் ஒன்றாகும். இதன் தாயகம் சீனா ஆகும். இப்பூண்டின் ஒரு பூண்டுப் பல்லின் விட்டம் / அகல அளவு 25 முதல் 50 மில்லிமீட்டர் என வேறுபட்டு உள்ளது. இது பூண்டு மணம் உடையதாக இருந்தாலும், கொஞ்சம் இதன் மணம் நடுத்தரமாக உள்ளது. அதோடு கொஞ்சம் நறுமணத்தையும் கொண்டதாக உள்ளது. இப்பூண்டு தோல் வெங்காயம் போன்று இளஞ்சிவப்பு கோடுகளுடன் உள்ளதால், உரிப்பதற்கு எளிதாக இருக்கிறது. இது தென்மேற்கு சீன மலைவாழ் மக்களிடம் தோற்றுவிப்பாக இருக்கலாமென்று கருதப்படுகிறது.

மேற்கோள்கள் 

பூண்டு வகைகள்